













PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	București,  10 februarie 2021
Nr. PLx. – 66/2021


AVIZ

asupra proiectului de Lege pentru îngrijirea și educarea timpurie a copiilor din familiile active

În conformitate cu prevederile art. 94 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru îngrijirea și educarea timpurie a copiilor din familiile active, trimisă cu adresa PLx.66 din 1 februarie 2021, înregistrată cu nr. 4C-13/136 din 2 februarie 2021.

Conform dispoziţiilor art. 75 alin. 1 din Constituţia României, republicată şi ale art. 91 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a adoptat, proiectul de Lege în ședința din 28 decembrie 2020.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut inițiativa legislativă în ședința online din 10 februarie 2021.


Proiectul de Lege are ca obiect de reglementare introducerea posibilității, pentru instituțiile publice din România, finanțate parțial sau total de la bugetul de stat, de a organiza servicii pentru îngrijirea și educarea timpurie a copiilor angajaților proprii, urmărindu-se stimularea natalității în rândul tinerilor, precum și revenirea mai rapidă în activitate a angajaților.


Membrii Comisiei au examinat inițiativa legislativă supusă avizării, expunerea de motive și avizul negativ, cu observaţii şi propuneri, al Consiliului Legislativ nr. 941 din 10 septembrie 2020, avizul favorabil al Consiliului economic și social nr. 7806 din 24 august 2020.

În urma dezbaterilor, Comisia juridică de disciplină şi imunități a hotărât, cu unanimitate de voturi, avizarea negativ a proiectului de Lege. 


În raport de obiectul şi conținutul reglementării, inițiativa legislativă face parte din categoria legilor ordinare.

